Diari Oficial de la Generalitat Valenciana


Sumari del DOGV 4724, del 01-04-2004 (2004/2833)

Informació pública de l'alternativa tècnica del programa d'actuació integrada en SUE Montgó-Ermita, carrer de Menkar, acompanyat de projecte d'homologació, pla de reforma interior de millora i projecte d'urbanització.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2833


Organisme emissor
:   Ajuntament de Xàbia

Tipus de document
:   Anunci

Informació pública de l'alternativa tècnica del programa d'actuació integrada en SUE Montgó-Ermita, carrer de Menkar, acompanyat de projecte d'homologació, pla de reforma interior de millora i projecte d'urbanització. [2004/Q2833]
  
El regidor delegat d'Urbanisme, en data 6 de febrer de 2004, ha dictat la resolució següent:
  
«Resolució número 148/2004.
  
Vist l'expedient que es tramita per a l'aprovació del programa d'actuació integrada en SUE Montgó-Ermita, carrer de Menkar, presentat per Gonzalo Carbonell Alós, amb pla de reforma interior de millora, annex d'homologació i projecte d'urbanització.
  
Vist l'informe emés per Enric Morera i Esteve, arquitecte municipal, d'11 de novembre de 2003, favorable al programa d'actuació integrada, projecte d'homologació i pla de reforma interior de millora i informe favorable al projecte d'urbanització, emés per Jaime Roqueta Alcaraz, arquitecte tècnic municipal, el 12 de desembre de 2003, conformat pel senyor Morera, condicionat a:
  
- S'haurà de suprimir el pal de telefonia que hi ha al costat de la parcel·la 54, i s'haurà de soterrar tota la xarxa en l'àmbit de l'actuació.
  
- S'haurà de fer la capa de rodament a tot l'ample existent dels carrers de Menkar i Acamar.
  
- Haurà d'aportar l'estudi bàsic de seguretat i salut, segons l'establit en el Reial Decret 1.627/1997, de 24 d'octubre (Boletín Oficial del Estado núm. 256, de 25 d'octubre de 1997).
  
Atés l'informe jurídic favorable emés per la tècnica d'administració general, Alicia Ferrándiz Casal, de data 23 de gener de 2004, condicionat a l'aportació prèvia per la persona interessada de la corresponent taxa complementària en concepte de tramitació d'expedients.
  
Atés que el promotor, mitjançant l'escrit, número de registre d'entrada 936, de data 27 de gener de 2004, aporta el justificant de l'ingrés de les taxes complementàries corresponents.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i com a regidor delegat d'Urbanisme, resolc:
  
Primer. Sotmetre a informació pública l'alternativa tècnica del programa d'actuació integrada en SUE Montgó-Ermita, carrer de Menkar, acompanyat de projecte d'homologació, pla de reforma interior de millora i projecte d'urbanització, promogut per Juan Martínez Vizcaíno, mitjançant la publicació d'un edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, i en un diari de gran difusió de la província, durant el termini de 20 dies, comptadors des de la publicació del darrer anunci, perquè s'hi puguen formular al·legacions o, si escau, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica distinta a la inicial i presta caució d'això per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
Segon. Ordenar la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació, així com a les persones interessades que han comparegut en l'expedient».
  
Cosa que es fa pública perquè se'n prenga coneixement general.